Idiotas (romanas)

Idiotas () – penktasis ir vienas žymiausių rusų rašytojo Fiodoro Dostojevskio (1821–1881) romanų. Parašytas 1867 m. Florencijoje. Romanas buvo skelbiamas žurnale „Rusų šauklys“ () nuo 1868 m. sausio iki 1869 m. vasario. Romaną sudaro keturios dalys, kurios suskirstytos į du tomus. Autorius manė kūrinį pavadinti „Kunigaikštis Myškinas“.

Siužetas 
Mirus globėjui ir pasibaigus gydymui psichiatrinėje ligoninėje skirtoms išlaidoms, kunigaikštis Myškinas grįžta iš Šveicarijos į Rusiją. Traukinyje jis susipažįsta su Rogožinu, kuris papasakoja apie savo aistringą meilę Nastasjai Filipovnai, buvusiai milionieriaus Tockio išlaikytinei.

Peterburge kunigaikštis patenka į tolimos giminaitės – generolienės Jepančinos namus, kur supažindinamas su jos vyru, dukterimis, taip pat su generolo sekretoriumi Ivolginu. Atsitiktinai ant generolo stalo pastebėtas Nastasjos portretas Myškinui palieka gilų įspūdį.

Į Natasjos vardadienį, kuriame taip pat dalyvauja Myškinas, Rogožinas atvyksta girtas ir pasiūlo didelę pinigų sumą, kad ji tekėtų už jo.
Kunigaikštis suvokia beviltišką Nastasjos padėtį ir paprašo jos rankos. Natasja mano, kad kunigaikštis taip pasielgė iš gailesčio ir pabėga su Rogožinu. Du vyrai anksčiau buvę draugais dabar tampa priešais.

Vėliau Rogožinas bando nužudyti kunigaikštį su peiliu, tačiau Myškiną ištinka epilepsijos priepuolis, o Rogožinas pabėga.

2-oje dalyje Nastasja Filipovna siekia suorganizuoti kunigaikščio Myškino ir Aglajos santuoką, nepaisant savo jausmų jam. Vis dėlto, norėdama išlaisvinti kunigaikštį nuo duotų pažadų, ji pabėga su Rogožinu.

Vėliau Myškinas suartėja su generolo dukra Aglaja, bet meta ją tam, kad išgelbėtų Nastasją. Kunigaikštis nusprendžia ją vesti, bijodamas, kad ji griš pas Rogožiną ir niekada negyvens laimingai. Vestuvių dieną Nastasja ir vėl pabėga su Rogožinu, kuris vėliau ją nužudo.

Romano pabaigoje Myškinas išprotėjo, Rogožinas buvo nuteistas katorgai Sibire, o Aglaja nelaimingai išteka už pono, kuris teigia esąs Lenkų grafas, bet ištikro nebuvo nei turtingas, nei kilmingas.

Veikėjai 
 Kunigaikštis Levas Nikolajevičius Myškinas – Idiotas, pagrindinis romano veikėjas, paskutinis savo giminės atstovas. Nori tuoktis su Nastasja Filipovna, bet tuo pačiu metu jaučia simpatiją Aglajai. Sirgo epilepsija (kaip ir pats Dostojevskis).
 Nastasja Filipovna – novelės femme fatale.
 Parfionas Semionovičius Rogožinas – Kunigaikščio Myškino varžovas.

Japančinų šeima
 Generolas Ivanas Fiodorovičius Jepančinas – artimas kunigaikščio Myškino tėvo draugas.
 Jelizaveta Prokofjevna Jepančina – generolo žmona ir tolima kunigaikščio giminaitė.
 Aleksandra Ivanovna Jepančina – vyriausioji dukra, turinti muzikinių gabumų.
 Adelaida Ivanovna Jepančina – vidurinė dukra, mėgsta tapyti.
 Aglaja Ivanovna Jepančina – jauniausioji dukra.
 Kunigaikštis Ščė – Adelaidos sužadėtinis.
 Eugenijus Pavlovičius Radomskis – buvęs Aglajos Ivanovnos sužadėtinis.

Ivolginų šeima
 Gavrila Ardalionovičius Ivolginas – generolo sekretorius, jaučia simpatiją Aglajai.
 Ardalionas Aleksandrovičius Ivolginas – Gavrilos tėvas, buvęs generolas, alkoholikas, įklimpęs į skolas.
 Nina Aleksandrovna Ivolgina – Gavrilos motina.
 Varvara Ardalionovna Pticina – Gavrilos sesuo.
 Ivanas Petrovičius Pticinas – Varvaros vyras, plūkininkas.
 Kolia – Gavrilos mažasis brolis ir moksleivis, labai gerbė kunigaikštį Myškiną.
 Ferdyščenka – Nuomininkas, gyvenantis su Ivolginų šeima.

Kiti
 Afanasijus Ivanovičius Totskis – buvęs Nastasjos Filipovnos išlaikytojas.
 Lukjanas Timofejevičius Lebedevas – bedarbis sekretorius, padlaižys, konformistas.
 Vera Lebedeva – vyriausioji Lebedevo dukra.
 Ipolitas Terentjevas – Kolios draugas, sirgo džiova, bandė nusižudyti.
 Keleris – Buvęs kareivis ir geras boksininkas. Kunigaikščio Myškino draugas.

Analizė 

Romane per veikėjus atskleidžama Dostojevskio gyvenimas ir idėjos. Romane nuolat kritikuojamas tuomentinės Rusijos biurokratizmas, išreiškiamos nacionalizmo idėjos. Metai, kuriais Dostojevskis gyveno Europoje, prisidėjo prie rašytojo žinių apie įvairių šalis ir jų papročius. Tai leido daryti palyginimus tarp Rusijos ir Vakarų Europos.

Padarydamas Myškiną žmogiškumo įsikūnijimu, Dostojevskis parodo kas gali atsitikti, kai toks žmogus susiduria su visuomene. Myškino „idiotizmas“ dažnai susiduria su visuomenės normomis, taip parodomas kunigaikščio naivumas. Deja, „idiotas“ negali išgelbėti savęs nuo visuomenės ir galiausiai išprotėja.

Adaptacijos 
 1951 m. japonų režisierius Akira Kurosawa sukūrė filmą sukūrė romano ekranizaciją „Idiotas“.
 2007 m. Jurijus Smoriginas pastatė baletą (recenzija).
 2009 m. Eimuntas Nekrošius pastatė to paties pavadinimo spektaklį.

Nuorodos 
 Visas romanas rusų k. 1 (lib.ru) ir 2 (ilibrary.ru)
 Visas romanas anglų k.
 Visas romanas vokiečių k.
 Project Gutenberg

Romanai
Rusų knygos